### Beslutning

Fremsendes til Teknisk Udvalg til behandling i henhold til beslutning i byrådets møde den 6. april 2022.

**Beslutningsforslag fra H**

Baggrund:

Vi har modtaget henvendelser fra borgere vedrørende løft af tilgængeligheden for synshandicappede. Her er vi blevet opmærksomme på, at der ved flere større veje i [adresse] mangler lyd fyr, hvilket skaber stor utryghed blandt synshandicappede. Dette gælder eksempelvis ved krydset ved [adresse], [adresse], [adresse] og [adresse]/Rymarken.

Vi har også modtaget henvendelser om en bekymring for fjernelse af kantsten med argumentet om, at dette skulle øge tilgængeligheden for synshandicappede. Dog vil dette have den modsatte effekt, da synshandicappede bruger kantsten til at orientere sig om starten på en større vej.

Derudover påpeger borgere, at man med fordel kunne etablere en form for lydmæssig signalement på offentlige busser, da det kan være vanskeligt for synshandicappede at vide, hvilken bus, der ankommer, og hvilken retning den kører i. Her påpeger borgerne, at det kunne være løsninger som i de københavnske S-tog eller i bybusserne i Esbjerg Kommune, hvor bussen annoncerer, hvilken bus og retning bussen kører i. Alternativt kunne man installere en højtaler og sensormodtager i busstandene ved stoppestedet eller videreudvikle MidtTrafik Live-appen så den har en lydfunktion.

Forslag:

Ad 1: Vi anbefaler, at man igangsætter en undersøgelse af, hvor der mangler centrale lyd fyr i byen i samarbejde med Blindeforbundet.

Ad 2: Vi anbefaler, at man opsætter lyd fyr på de større, centrale veje i [adresse], afhængigt af hvad undersøgelsens udfald bliver.

Ad 3: Vi anbefaler af man i stedet for at fjerne kantstenene laver opkørselsmulighed for kørestolsbrugere, barnevogne og lignende.

Ad 4: Vi anbefaler, at der kommer en form for lydinformation omkring busankomst og -retning til hjælp for synshandicappede.

**MAGISTRATSAFDELINGEN FOR TEKNIK OG MILJØ**

**Svar på forslag fra H om tilgængelighed for synshandicappede i det offentlige rum**

### Resumé

Liste Trivsel, Velfærd og Reel Borgerinddragelse har 4. december 2021 stillet beslutningsforslag vedrørende tilgængelighed i det offentlige rum for synshandicappede med fire anbefalinger om lydfyr i signalanlæg, opkørselsmuligheder og kantsten i regulerede overgange samt lydinformation ved busankomst og -afgang.

Teknik og Miljø har i dag løbende fokus på at sikre tilgængelighed for alle borgere i det offentlige rum, og der findes allerede et samarbejde med Dansk Blindesamfund om lydfyr, etablering af kantstensløsninger for alle borgeres behov for tilgængelighed og et projekt vedrørende lydinformation ved busankomst og -afgang.

På den baggrund vurderer Teknik og Miljø, at der ikke er behov for igangsætning af yderligere initiativer, men det foreslås, at muligheden for eventuel opsætning af yderligere nye lydfyr ud over de beskrevne tiltag henvises til en drøftelse i [adresse].

### Indstilling

Det indstilles:

At 1) anbefaling 1 om ”undersøgelse af, hvor der mangler centrale lyd fyr i byen i samarbejde med Blindeforbundet” afvises med den begrundelse, at en sådan undersøgelse allerede foreligger.

At 2) anbefaling 2 om opsætning af ”lyd fyr på de større, centrale veje i [adresse], afhængigt af hvad undersøgelsens udfald bliver”, henvises til drøftelse i [adresse], med henblik på eventuel udmøntning af midler fra tilgængelighedspuljen til opsætning af yderligere lydfyr ud over de igangværende indsatser.

At 3) anbefaling 3 om, at ”man i stedet for at fjerne kantstenene laver opkørselsmulighed for kørestolsbrugere, barnevogne og lignende” afvises med begrundelsen, at der allerede er en igangværende indsats området.

At 4) beslutningsforslag 4 om, at ” der kommer en form for lydinformation omkring busankomst og -retning til hjælp for synshandicappede” afvises med begrundelsen, at der allerede er igangværende indsatser på området.

### Sagens forløb

15-12-2021 [adresse]
Fremsendes til Magistratsafdelingen for Teknik og Miljø med henblik på udarbejdelse af en indstilling, jf. byrådets vedtagelse i mødet den 15. december 2021 om magistratsbehandling af forslaget.

 Sagen bedes tilbagesendt byrådet via Magistraten.
 09-03-2022 Teknik og Miljø
Beslutningsforslag besvaret med indstilling fra Magistratsafdelingen for Teknik og Miljø.
 17-03-2022 Borgmesterens Afdeling påtegning
Fremsendes til Magistraten. Det bemærkes, at indstillingen ikke er fremsendt rettidigt til Borgmesterens Afdeling i forhold til at kunne nå byrådsbehandling indenfor den fastsatte frist på 3 måneder efter byrådsbehandlingen af beslutningsforslaget.
 21-03-2022 Magistraten

Fremsendes til [adresse] Byråd med bemærkning, at Magistraten i mødet den 21. marts 2022 anbefaler, at byrådet tiltræder Magistratsafdelingen for Teknik og Miljøs indstilling af 9. marts 2022.

Ragnhild Steffensen deltog ikke i sagens behandling.